Gloria Gervitz

Gloria Gervitz (Mexiko Hiria, 1943ko martxoaren 29a-2022ko apirilaren 19a) olerkari eta itzultzaile mexikarra. Jatorriz Ukrainatik Mexikora joandako familia judukoa zen.

Biografia 
Mexiko Hirian jaio zen 1943ko martxoaren 29an. Aitaren familia Mexikora iritsi zen Ukrainatik, 1929an, aitak 9 urte zituela. Iberoamerikako Unibertsitatean ikasi zuen, Mexikon. Artearen Historia ikasi zuen. Estatu Batuetan bizi zen.

Obra 
1976an, 26 urte zituenean, poema organiko bati idazteari ekin zion: Migraciones. Poemaren lehen bertsioa 1979an agertu zen eta bizi osoan osatzen jarraitu zuen. Liburuaren zazpi bertsio agertu ziren. Olerki luze horretan Yiddishez idatzitako esaldiak eta hitzak agertzen dira. Lan osoa antzeko proiektu handiekin konparatua izan da, esaterako Jorge Guillének idatzi zuen Cántico edota Ezra Poundek egin zuen The Cantos proposamenarekin. Poemaren zatiak 18 hizkuntzera itzuli egin da.

 1979 - Shajarit
 1987 - Yizkor
 1986 - Fragmento de ventana
 1991 - Migraciones (Shajarit eta Yizkor, gehi Leteo izenburuko hirugarren atala)
 1993 - Migraciones (gehi Pythia izenburuko laugarren atala )
 1996 - Migraciones (gehi Equinoccio izenburuko bosgarren atala )
 2000 - Migraciones (gehi Treno izenburuko seigarren atala)
 2003 - Migraciones (gehi Septiembre izenburuko zazpigarren atala ).

Itzulpenak 
Idazle askoren lanak itzuli zituen, besteak beste Anna Akhmatova, Kenneth Rexroth, Susan Howe, Lorine Niedecker, Rita Dove, Marguerite Yourcenar, Samuel Beckett eta Clarice Lispectorrenak.

Sariak 
 2011: Literatura bikaintasunerako Mexiko PEN Klubaren saria.
 2019, Pablo Neruda Iberoamerikako Poesia Saria, Txileko Kultura, Arte eta Ondare Ministerioak emana.

Erreferentziak

Kanpo estekak 
 :Irene Zoe Alamedak egindako bideo elkarrizketa.
 :Gloria Gervitzen poema batzuk.

Emakume idazleak
Mexikoko idazleak
Mexikoko poetak
Mexikoko itzultzaileak
Gaztelaniazko idazleak
Mexikoko juduak
Mexikarrak (Mexiko Hiria)
Iberoamerikako Unibertsitateko ikasleak (Mexiko)